ISIGIDIMI SAMAXOSA, DECEMBER 1, 1874.

5

ngapandle kwentwana yomqomboti. Bebesebede bambopa ngeqiya esiswini ukutintela ukuba linga- mbulali kangakanani ipango. Bebete bamenza ukuba ade akolwe ukuba akaso nakupila kuba iyamfuna imishologu yakowabo. Waselede wahlanganisa nabantu bake ukuba baze kubona ukuqauka kwake. Ndati ndakuba ndingene endlwini ndafika elele, ndaxelelwa ngunyana wake omkulu ukuba akuseko mntu. Ndatsala ingubo yake awayezigqume ngayo ndamshukumisa, wavuka kamsinyane. Ndati ndakuba ndimseze amayezana atile, ndaxelela usapo Iwake ukuba lumenzele isidudu. Senziwa ke eso sidudu wasisela nam ndiseko, emva koko wabonakala ngokungati uyomelela. Ndaqonda ukuba izihlobo zake zilusizi yilento ndiyenzayo, noko entetweni zazi ngati ngabantu abavuyayo. Ndati pambi kokuba ndimke ndateta naye ngento zakwa Tixo, wati yena ungoka Tixo, wayedalwe ngu Tixo ngoko uya ku Tixo. Wabo- nakala ngokungati akaziva ukuba une zono, engamfuni no Msindisi.

Ndati ndakuba ndiyisbiyile londawo ndaya ku Mr. Levey Imantyi yetu ndamxelela ngalombali, wati ke yena akuba eyivile lombali wazilungiselela ukuba uyakuliamba nam xa ndibuye ndisiya kulo mzi okwesibini. Naye akuya wemka eranela ukuba lomntu uyadliswa noko kungabanga ko nto ingalibonisa kakuhle ityala ematyaleni; ndabe ke nam ndikohliwe ukumtabata kuba ndingenandlu yabafayo. Wati U-Mr. Levey kwa oko wanika umteto wokuba axelelwe igusha ukuze angafi yindlala. Imali yale gusha yabuya yeza kubizwa ku Mr. Le­vey. Kwaqeshwa kwa nomfazi wokuba amkangele, kwati kanti lomfazi uqeshiweyo ngumfazi wonyana omkulu. Wapiwa iswekile ne tea ne sonka kwashiywa ilizwi lokuba aze amane ukuza kubi- kwa.

Kwabonakala ukuba lendoda ngati iya isomele- la. Kwati emva kweveki ezimbini unyana omku­lu wenza umteto wokuba kungezi gqoboka kulomzi kuba waye kumbulela ukuba abakomkulu abakubuye bafike. Ndati noko ke mna ndaya m'nla nge Sabata. Ndati ndakufika ndaxelelwa ukuba iyafa kakulu indoda leyo, isele ikohlwe nokuhlala, nokuteta. Noko lonto ayindinqanda- nga ukuba ndingene. Ndangena, ndamvusa, nda- ncokola kakulu ke naye. Wanxamela ukupuma kodwa abamvumela onyana bake. Noko wateta ngegunya kuba ndiko, wada wesuka wema, wati akuba emi unyana wake omkulu wanxamela ukumnceda kodwa yena akavuma, wazipumela ngapandle kokuba ancedwe ngumntu. Ndati ke xa ndizakumka wati yena mandimtandazele. Ndati ke mna ndiya kumtandazela. Ndabaxelela abantu ababe ngase buhlanti ukuba beze ngase ndlwini, abantu ababeko ngapandle babekufupi ekulwini abase ndlwini bekumashumi amabini; bengamaqaba bonke. Ndashumayela amazwana ambalwa ngokufa, emva koko ndamtandazela *U-Sobekwa.* Wandibulela kakulu, wandibulisa, endibulisa okokugqibela. Ebubile ndeza kumncwaba. Ndeva nokuba wasezwa kakulu amayeza ligqira lo Msutu, abeta amgqiba amandla, wada ke wemka ngalo ndlela.

Ngeloxesha awayegula ngalo waka wahlangana no Major Malan, owati akuba etete naye ngo Msindisi, wobonakala ngokungati umfumene U-Msindisi.

Ndicela ke kubafundisi ukuze bandifunele amayeza abantu abantsundu bawabale amagama akowawo nomsebenzi wawo, ukuze kufunwe indlela yokuyipelisa lento.

William Girdwood.

INKOSI ZAMAHLUBI.

Mhlaumbi kungabako abangatanda ukuva nge- nkosi za Mahlubi, kuba kusand’ ukutetwa kangaka ngenye yazo. Ukuzalana kwe nkosi za Mahlubi kumi ngoluhlobo; eyokuqala ngu Diwu owazala U-

Flatelilanga, owazala U-Sidwaba owazala U-Mhuhu, owazala U-Masoka owazala U-Mhlanga, owazala U-Msi, owazala U-Ndlovu, owazala U-Malunga owati ke yena wakutshwa ebukosini ngokutanda ukuhamba esela utywala base mzini, baza base bunikwa komncinane U-Dlamini, owati ke yena wazala U-Mtimkulu, owazala U-Ncombo. U-Ncombo wagxotwa nguyise ebukosini ngenxa yokusuka ati makuqanqululwe umfazi wake aze abone ukuhlala komntwana; base bunikwa kunyana omneinane ka Mtimkulu U-Radebe. Kwatiwa U-Radebe makavuselele umkuluwa wake inzalo. Wati ke kweyomkuluwa indlu wazala U-Dlomo waza kweyake wazala U-Zulu. Kwaba ke oko kukwahluka kweyase kunene. Kweyase kunene U-Dlomo wazala U-Mashiyi owazala U-Ntsele owazala U-Bungane owazala U-Mti­mkulu owazala U-Luzipo.

Andries Nkula

INDLELA EZIMEUPI ZOBUBI.

Port Elizabeth, Nov. 18, 1874.

Mnumzetu Mhleli,—Ndisa kukataza na namhla, ukuba undifakele ezi ndawo ezilandelayo. Ukuba ufuna ukunxanwa futi:—Yiba linxila; ngakumbi ubusela, kungakumbi ubunxanelwa utywala. Ukuba ufuna ukuzitintela izihlobo zako ekukupakamiseni zikudumise, yiba linxila; kuba oko kobatintela esiseni sabo.

Ukuba ufuna ulihlwempu nokuze ukuhambaze ukwambate nje nge ngubo yiba linxila.

Ukuba ufuna usapo Iwako lulambile—yiba linxila; kuba oko kuhluta inyameko yokulufunela ukutya. Ukuba ufuna usidenge yiba linxila; kuba wobehle ulahlekane nokuqonda. Ukuba ufuna ukuzibulala ngesandla sako, yiba linxila; wobehle ukauleze ukutshona encwabeni. Ukuba ufuna ukuzityila ingcinga zako yiba linxila; zobehle zikauleze ukupumela ngapandle, njengotywala nabo kuba bukauleza ukungena emlonyeni. Ukuba ufuna imfuyo yako ipele msinya yiba linxila; yosuka iti banga njengomlilo wamahlamvu. Ukuba ufuna ukuba ucekiswe wenyanywe yiba lilo, kuba ukuwenyanyeka kwalo akugqitani no komgquba opalazwayo.

Ukuba ufuna ukutiyana nosapo Iwako, nezihlobo zako yiba linxila; koba msinya ukuba ningevani. Ukuba ufuna ukuvuzwa ngokusebenza kwako ngokoko Iwesonka, ngo kukatywa, nge fisa, ngamatye, nezitena, ngamatambo, namaceba eplanka, yiba linxila. Ukuba akufuni kululekwa entweni oyenzayo, nocinga ukuyenza nose uyenzile yiti qo unxile ; akusoze ube nokululekwa.

Ukuba ufuna ukuwutshabalalisa umzimba wako msinya, upele nomkita wawo ungaze uve kupila, yiba linxila—kuba ubunxila bungunina wezifo ezinge nakuva ukunyangwa nangamayeza abukali awabalumkileyo.

Ukuba ufuna usitulu, ube yimfama, uguquke ube lusana, iroti elibamba inyoka ngesandla yiba linxila. Ukuba ufuna ukuwutshabalalisa umpefumlo wako unapakade,uqale usese mzimbeni uvana nentlungu, ude uwushiye umzimba esigingqini, ugqitele wona kweli pezulu ikomkulu ufike ugwetyelwe kwa ububi obunganapakade, yiba linxila (1 Cor. vi. 10.)

Ndipelelwe ngamandla okuquba ububi bokunxila ndakufika kule ndawo yokugqibela, kuba U-Mdali wetu yena akabatalwa ngemali xa inxila lide leziswa pambi kwake kukufa idindala elimandla ange nakubaliswa.

Mandigqibele ngeliti kwezi ntlanganiso beziko zimbini ngoku Umnumzetu U-Rev. H. Kayser ebehambele Emaxoseni kufumaniseke iqela eli- mandi, kulo kuko abasebe guqukile, bese rementeni. Usaliqengeqa ke elolitye nanamhla, umhlobo wabantsundu U-Rev. H. Kayser.

Kanjalo olufundo kutiwa *yi-Tiki Heading* ibingene kule nyanga. Bahlobo bam ! le yana-

mhla ibigqitile ukulunga ibifana kanye neya bamhlope ngento zonke. Ababefunda amadodana afunde kakuhle kanye, imbali zesingesi. Umongameli wayo ngu Mr. B. Ndawo.

Kwa gqitywa ngo “ God Save the Queen.” Bekolisekile bonke ababe vela.

D. Mzamo.

UKUBUƁA KUKA NANO.

Gqumahashe November 12, 1874.

U-Nano umfo ka Gqwani wase Mambalwini ububile, ubudala bake buseminyakeni emashumi mahlanu anamibini. Lomfo ubeselenexesha esifa egcuma. Sati ukumqala ukumhla kwaso isifo wanga uya gityiselwa ngegada yinto, lati eligada labeta emlenzeni, wasuka wambulala lomlenze, walala iminyaka etile engahambi. Ubuye wanga uyapila ; kute kule nyanga sakula isikuhlane yankuiu intlungu embulalayo emlenzeni, kwada kwako nase sinqeni. Ute kwakuba njalo ukalaze ukunga angake azuze iyeza lokuhlanza nokuxaxaza, watumela emntwini ukuba ampe iyeza, wampa lomntu iyeza walisela emveni kokupuma kwempahla, wati kwa oko walikupa kancinane ngokulihlanza. Ute emveni kokuba enjenjalo waza wakonyuluka katatu wawa wapuma umpefumlo. Kuyiwe kumpati wesixeko wabo usuke yena waya kubiza igqira lomlungu lase Dikeni lati Iona lamkangela lamhlinza lati libona umpunga into embuleleyo umntu, ite imipunga ukumda kwayo yamfusa yangwevu bumdaka yaza yati yakutyandwa ngapakati yazala igazi elimnyama elingati bubende ; kanjalo belite ipapu lanemita- mbo emnyama exananazileyo kulo saza sati isidla salo sabubelura yanga yinyongo. Belufumane ulusu Iwaba nemitambo emnyama emikulu ezele igazi ; latike ukugqiba igqira, lomntu ubu- lewe yimipunga. Kunjaloke ukububa kwalomfo ka Gqwani. Lusapo Iwakowetu lumkani ukumka njengalowo : usapo Iwake lusele elusizini namhla lowo ufe ngesi qupe.

Mandike ndinibalisele kancinane ngesimilo sake. Ubengumfj olilungu leremente; wamkelwa erementeni emva kwe mofu. Namhla ububa emashumi mabini elilungu. Asimfo ubungamqondayo, ubengumntu ongati akomelele wati kodwa wahlala enomsontwana omcinane ongaqaukiyo; ude wabuba enga hlukananga nalo Ilizwi, engahlukananga naso isimilo sake sobu-Kristu. Nakuba ebubile namhla uyile Enkosini yake yase zulwini.

Bazalwana lamazwi ndiwateta ndilusizi, ndinicela nonke makowetu ukuba nitandazele inkedama zake. Tina asinto zaluto, imini zetu asizazi sifanele ngoko ukuba sizilinde njengamavarasha avarashumzi wakomkulu, wona angalaliyo.

M. Vela.

September 25, 1874.

Mhleli, ndifuna ukwazisa ihlumelo lezizwe ezintsundu ezivela kwicala lase mpumalanga ngamadoda amakulu asincedayo. Nditi masikumbule no bubele balowo usitumele amadoda anjalo, osipe tina obawo apo besingento. Baninzi obawo betu noko okwangoku ndokankanya batatu U-Aylilf no Xolilizwe no Kolise.

Abadala baya wazi umsebenzi weyokuqala indoda eyawenza ngemfazwe ka Hintsa. Nguye owalubikayo usapo Iwas’Embo kwelo gora le Nkosazana elalipete imikosi nge 1835. Wati kuko abantu pakati kweli lizwe abangatandayo ukukonza Amangesi. Savunyelwa ke seza kuwela ngele Nyati sikuselwe yimikosi ya Mangesi; seza kungena kolo lulaulo lungumangaliso, luvumba libalekwa nazizilo zasendle; kuba kambe bapapateka ozingwe nozimpungutye nozincuka. Bunjalo ubukumkani esabufunelwa ngulo mfundisi. Nditi masimbulele U-Tixo owasifunela amadoda anjalo asizisa apa. Namhla siyinto esiyiyo.